یوفا شامپیون‌لار لیگینده یاریم فینال مرحله‌سینه ایستارت وئریلیب.
راوندون ایلک اویونو مادریدده کئچیریلیب.
تورنیرین سون غالیبی اولان ایسپانیا کلوبو “رئال مادرید” اینگیلتره تمثیلچی‌سی “منچستر سیتی”نی قبول ائدیب.
“سانتیاگو برنابئو”داکی قارشیلاشمادا حسابی میدان صاحیب‌لری آچیب‌لار. 36-جی دقیقه‌ده وینیسیوس جونیور باخیملی گل‌ا ایمضا آتیب.
آنجاق 67-جی دقیقه‌ده کوین دی بروین عینی درجه‌ده گؤزل ضربه ایله قارشی‌لیق وئریب و برابرلیک توپونو ووروب. بئله‌لیکله، ماتچ 1:1 حسابی ایله باشا چاتیب.
بو تیم لر آراسیندا جاواب اویونو می‌ین 17-ده منچسترده کئچیریله‌جک.
قئید ائدک کی، یاریم فینال مرحله‌سی‌نین دیگر گؤروشونده بو گون ایتالیا کلوب‌لاری “میلان”لا “اینتر” اوز-اوزه گله‌جک‌لر.
